על דלות המוסר

על דלות המוסר: מסה קריטית הוא ספר מסה-פילוסופית מאת הפילוסופית ופעילת השמאל הישראלית ענת מטר, שפורסם לראשונה בעברית בשנת 2019. המסה מוצגת כחיבור ביקורתי המעמיד שתי טענות רדיקליות משלימות. הראשונה היא "השיח האתי תמיד משני לשיח הפוליטי". בניגוד לתפיסה הרווחת, לפיה הפוליטיקה משנית למוסר ושואבת את הצדקתהּ ממנו, מטר טוענת כי המוסר דל מכדי להוות מסד לפוליטיקה, ולכן יש להפוך את הסדר. לטענתה, תפיסות המוסר שלנו צומחת בהדרגה בשל מה שהיא מכנה "מסה קריטית" של תכנים פוליטיים (הכוללים: אקטיביזם, ניתוחים פוליטיים, עובדות-אמפיריות, נרטיבים היסטוריים, מודלים תרבותיים-מחנכים והתנסויות אישיות) הממלאים את המוסר הדל בתוכן קונקרטי. הטענה השנייה היא שהתוכן הפוליטי שממלא את המוסר הוא בהכרח פוליטי-שמאלי, ובקצרה: "המוסרי הוא שמאלי". במבוא מטר מבקרת את המגמה הפילוסופית המתיימרת לשימוש בשפה מטפיזית "טהורה" לכאורה, ללא תלות בתכנים ובפרקסיס. לשם כך, מטר מתייחסת לדיאלוג הפילוסופי מאת אנטול פראנס "אריסטוס ופוליפילוס על לשונה של המטפיזיקה" מספרו גנו של אפיקורס (Le Jardin d'Épicure) בו הציג בביקורתיות את המטפיזיקה המערבית כ"מטפיזיקה לבנה", והמשיל את השפה המטפיזית ושאיפתה לאוניברסליות מופשטת למטבעות שערכם נמחק מהם (כלומר, הם מנותקים מהשימוש). במקום זאת, מטר מעוניינת בפילוסופיה המתחילה בפרקסיס, ומזהה אותו כמאפיין המשותף לפראנס וכן למרקס, לויטגנשטיין המאוחר ולדרידה (שניתח את הדיאלוג של פראנס). בפרק הראשון מטר מבקרת את מסורת "המוסר השיפוטי" שצמחה לפרשנותה מהשיטה המוסרית של קאנט, ומאפיינת את מרבית העיסוק בפילוסופיה האנליטית של המוסר. בפרק השני מטר מבקרת את גישת "המוסר האסתטי" שצמחה אצל הוגים פוסט-ויטגנשטיאניים, בהם קורה דאיימונד וסטנלי קאבל והן על האתיקה של הסגולה הטובה (אנ') אצל מרתה נוסבאום. בפרק השלישי מטר מבקרת את התפנית האתית של עמנואל לוינס, שהציב את האתיקה כפילוסופיה ראשונית למטפיזיקה ונתן מקום ראשוני לאחריות כלפי ה"אחר". מטר מבקרת שלושה הוגים הקרובים אליה בתפיסותם הפוליטית השמאלית, אך לפרשנותה הציבו את האתיקה של לוינס כ"מטא־פוליטיקה": עדי אופיר, סיימון קריצ'לי, וג'ודית באטלר. לאחר שבשלושת פרקי המסה מטר ביקרה את אפשרויות להציע פוליטיקה שנשענת על מוסר, היא מציגה את האלטרנטיבה. פרק זה לוקה בחסר. אנא תרמו לוויקיפדיה והשלימו אותו. בשנת 2022 הספר תורגם לאגלית בידי ד"ר מתן קמינר ויצא בהוצאת ורסו ספרים. על דלות המוסר – מסה קריטית, בני ברק: הקיבוץ המאוחד, 2019. גרסה מקוונת של הספר (לבעלי הרשאה), באתר "כותר" The Poverty of Ethics, Translated by Matan Kaminer, Verso, 2022. על דלות המוסר באתר הקיבוץ המאוחד The Poverty of Ethics by Anat Matar באתר Verso Books (אנ') סרטונים על דלות המוסר. ערב עיון לכבוד ספרה של ענת מטר באוניברסיטת תל אביב (דברי פתיחה: נווה פרומר; הדובר הראשון: ראיף זרייק; הדובר השני: חגי כנען; הדוברת השלישית: מירי רוזמרין; דברי סיום ענת מטר) באתר יוטיוב ערב דיון לכבוד ספרה של ענת מטר "על דלות המוסר: מסה קריטית" במכון ון ליר (הנרייט דהאן-כלב, אסף שגיב, גייל טלשיר, דוד אנוך, ענת מטר) באתר יוטיוב פרק 22 - סוף המוסר שמאלה | ד״ר ענת מטר, אונ׳ ת״א ואקדמיה לשוויון באתר יוטיוב ביקורות עפרי אילני, האם ימנים מסוגלים להיות מוסריים?, באתר הארץ, 7 באוגוסט 2019 יותם פלדמן, "על דלות המוסר" של ענת מטר: השמאל שמעבר לטוב ולרוע, באתר הארץ, 15 בנובמבר 2019 רמי גודוביץ, התיתכן סולידריות ללא מוסר?, באתר הארץ, 12 בדצמבר 2019 ראיף זריק, על עיקשות המוסר, באתר "הזמן הזה", ינואר 2020 ניצן ליבוביץ׳, שירו המופשט של הכוח, באתר "הזמן הזה", ינואר 2020 ענת מטר, על דלות המוסר: מסה קריטית, תל אביב: הקיבוץ המאוחד, 2019, עמ' 14 שם, עמ' 10